**ԱՄՓՈՓԱԹԵՐԹ**

**«ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ, ԱՆԱՍՆԱԲՈՒԺՈՒԹՅԱՆ ԵՎ ԲՈՒՍԱՍԱՆԻՏԱՐԻԱՅԻ ՈԼՈՐՏՆԵՐՈՒՄ ԱԶԳԱՅԻՆ ՌԵՖԵՐԵՆՍ ՓՈՐՁԱՐԿՄԱՆ ԼԱԲՈՐԱՏՈՐԻԱՆԵՐԻ ՆՇԱՆԱԿՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **1. ՀՀ ֆինանսների նախարարություն** | **24.08.2021** |
| **N 034/52289-2021** |
| Առաջարկություններ և դիտողություններ առկա չեն: | Ընդունվել է: |
| **2. ՀՀ էկոնոմիկայի նախարարություն** | **23.09.2021** |
| **N 033/58845-2021** |
| Նախարարությունը «Սննդամթերքի անվտանգության պետական վերահսկողության մասին» ՀՀ օրենքի համաձայն ազգային ռեֆերենս լաբորատորիաների նշանակման վերաբերյալ դիրքորոշումը հայտնել է պատասխան գրություններում՝ տեղեկացնելով տեխնիկական կանոնակարգման օբյեկտ հանդիսացող արտադրանքի համապատասխանության գնահատման մարմնի «նշանակման» գործընթացի արդեն իսկ Կառավարության կողմից սահմանված լինելու մասին հիմնավոր մեկնաբանությունները։  Հաշվի առնելով վերոգրյալը դեռևս 2018 թվականին մշակվել, շրջանառվել և ՀՀ կառավարություն է ներկայացվել ««Սննդամթերքի անվտանգության պետական վերահսկողության մասին» Հայաստանի Հանրապետության օրենքում լրացում և փոփոխություններ կատարելու մասին» ՀՀ օրենքի նախագիծը (այսուհետ՝ Օրենքի նախագիծ): Օրենքի նախագիծը, որով առաջարկվում էր Սննդամթերքի անվտանգության պետական վերահսկողության մասին 2014 թվականի հունիսի 21-ի թիվ ՀՕ-143-Ն օրենքում «որին նշանակում է Կառավարությունը» բառերը փոխարինել «որը լիազորվում է, լիազորությունները կասեցվում կամ դադարեցվում են Կառավարության կողմից սահմանված կարգով» բառերով:  Հաշվի առնելով այն, որ «Տեխնիկական կանոնակարգման մասին» օրենքով և ՀՀ կառավարության 2013 թվականի հունիսի 13-ի N 623-Ն որոշմամբ արդեն իսկ սահմանված են համապատասխանության գնահատման մարմինների նշանակմանընթացակարգը, չափանիշները և դեպքերը, ուստի առաջարկվում է Նախագծում կիրառվող «նշանակման» բառը փոխարինել «ճանաչման կամ լիազորման» բառերով:  Տեղեկացնում ենք նաև, որ ներկայումս վերանայվում է «Տեխնիկական կանոնակարգման մասին» օրենքը, որով սահմանվում է «ռեֆերենս լաբորատորիաներ» հասկացությունը, այն է՝ «**ռեֆերենս լաբորատորիա**՝ ազգային և միջազգային հավատարմագրում ունեցող Հայաստանի Հանրապետության օրենսդրությամբ սահմանված կարգով ռեֆերենսային գործառույթներ իրականացնելու համար ճանաչված/լիազորված լաբորատորիա»։ Այս առումով կարևորելով ոլորտի կարգավորմանն ուղղված միասնական մոտեցման կիրառման անհրաժեշտությունը և որպես տեխնիկական կանոնակարգման ոլորտի համակարգող մարմին` առաջարկում ենք կիրառել մեկ ընդհանրական մոտեցում բոլոր ռեֆերենս լաբորատորիաների համար, ինչը հնարավորություն կտա ունենալ միասնական իրավական կարգավորում ռեֆերենս լաբորատորիաների ճանաչման/լիազորման համար և ինչը կիրականացվի տեխնիկական կանոնակարգման ոլորտում լիազոր մարմնի կողմից։ Միաժամանակ ՀՀ կառավարության 2016թ․ մարտի 3-ի N 206 որոշմամբ սահմանվել է էտալոնային լաբորատորիաներին ներկայացվող պահանջները և դրանց ճանաչման/լիազորման կարգը, ինչը ներկայումս վերանայման և ռեֆերենս լաբորատորիաներին ներկայացվող նոր չափանիշների սահմանման փուլում է։ Հետևաբար առաջարկում ենք կիրառել մեկ ընդհանրական մոտեցում և մեկ միասնական իրավական ակտով սահմանել բոլոր ոլորտների համար ռեֆերենս լաբորատորիաներին ներկայացվող պահանջները, ինչը հնարավորություն կտա ունենալ միասնական իրավական կարգավորում ռեֆերենս լաբորատորիաների ճանաչման/լիազորման համար և ինչը կիրականացվի տեխնիկական կանոնակարգման ոլորտում լիազոր մարմնի կողմից։ Միաժամանակ ՀՀ կառավարության 2016թ․ մարտի 3-ի N 206 որոշմամբ սահմանվել է էտալոնային լաբորատորիաներին ներկայացվող պահանջները և դրանց ճանաչման/լիազորման կարգը, ինչը ներկայումս վերանայման և ռեֆերենս լաբորատորիաներին ներկայացվող նոր չափանիշների սահմանման փուլում է։  Այս համատեքստում հայտնում ենք, որ ներկայումս ԵԱՏՄ շրջանակներում ևս մշակվում է ռեֆերենս լաբորատորիաների համակարգի ստեղծման համար ընդհանուր մոտեցումներ պարունակող միասնական ուղեցուցային փաստաթուղթը, որը ևս պետք է հիմք հանդիսանա նշված լաբորատորիաների համար ընդհանուր պահանջներ սահմանող փաստաթղթերում։  Ելնելով վերոգրյալից և հիմք ընդունելով այն հանգամանքը, որ Նախագծում առկա են վերանայման անհրաժեշտություն ունեցող դրույթներ առաջարկում ենք հաշվի առնել Նախարարության դիրքորոշումը և վերանայել իրավական ակտի նախագծով սահմանված կարգավորումները։ | **Ընդունվել է ի գիտություն։**  Հաշվի առնելով այն, որ համաձայն «Սննդամթերքի անվտանգության պետական վերահսկողության մասին» օրենքի 28-րդ հոդվածի 1-ին մասի՝ սննդամթերքի անվտանգության, անասնաբուժության և բուսասանիտարիայի ոլորտներում ազգային ռեֆերենս փորձարկման լաբորատորիան ***նշանակվում է Կառավարության սահմանած կարգով՝*** սույն նախագծով նախատեսված է սահմանել ***նշանակման կարգ,*** իսկ նախարարության կողմից շրջանառվող օրենքի նախագծի ընդունման պարագայում սույն կարգը կհամապատասխանեցվի նոր կարգավորմանը։    **Ընդունվել է:**  Տեխնիկական կանոնակարգման մասին» օրենքի և ՀՀ կառավարության 2016 թվականի մարտի 3-ի N 206 որոշման մեջ նախատեսվող փոփոխություններն ուժի մեջ մտնելուց հետո համապատասխան փոփոխություններ կիրականացվեն նաև սույն կառավարության որոշման մեջ:  **Ընդունվել է:**  Նախագիծը խմբագրվել է հիմք ընդունելով Եվրասիական տնտեսական հանձնաժողովի Կոլեգիայի 2022թ. մայիսի 31-ի № 22 որոշմամբ հաստատված առաջարկությունների, մասնավորապես՝ սահմանվել են կարգավորումներ, որոնք վերաբերվում են ռեֆերենս լաբորատորիաների նշանակման նպատակներին, ռեֆերենս լաբորատորիաների նշանակման սկզբունքներին, խմբագրվել և հստակեցվել են ռեֆերենս լաբորատորիա նշանակվելու չափանիշները, գործունեության սկզբունքները, արդիականացվել և օպտիմալացվել է ռեֆերենս լաբորատորիաների նշանակման գործընթացը: |
| **3. ՀՀ առողջապահության նախարարություն** | **17.08.2021** |
| **N 020/50695-2021** |
| 1. «Սննդամթերքի անվտանգության ոլորտում ազգային ռեֆերենս փորձարկման լաբորատորիաների նշանակման կարգը սահմանելու մասին» Հայաստանի Հանրապետության կառավարության որոշման նախագծի հավելվածի (այսուհետ՝ հավելված) վերնագրում առաջարկվում է ավելացնել «փորձարկման» բառը: 2. Հավելվածի 4-րդ կետով սահմանվում է, որ «Ռեֆերենս լաբորատորիաները նշանակվում են Հայաստանի Հանրապետության սննդամթերքի անվտանգության տեսչական մարմնի (այսուհետ՝ լիազոր մարմին) կողմից։», սակայն Հայաստանի Հանրապետության սննդամթերքի անվտանգության տեսչական մարմնի կանոնադրությամբ նման լիազորություն սահմանված չէ: 3. Նախագծի հավելվածի 5-րդ կետով ներկայացված սահմանումները նույն խմբագրությամբ արդեն իսկ ներառված են Կառավարության 2021 թվականի հունիսի 22-ի «Առողջապահության ոլորտում ռեֆերենս լաբորատորիաների նշանակման կարգը սահմանելու մասին» թիվ 1206 որոշման հավելվածում: Անհարկի կրկնություններից խուսափելու համար, առաջարկվում է նշված սահմանումները հանել: 4. Նախագծի հավելվածի 3-րդ գլխից սկսած, առաջարկվում է համարակալումը ուղղել, քանի որ 5-րդ կետը կրկնվում է: 5. Նախագծի հավելվածի 3-րդ գլխի 5-րդ կետով սահմանվում է ռեֆերենս լաբորատորիայի պարտականությունները, սակայն կետի բովանդակությունը չի համապատասխանում գլխի վերնագրին՝ «ռեֆերենս լաբորատորիայի պարտականությունները» ռեֆերենս լաբորատորիայի նշանակման չափանիշ չեն հանդիսանում: 6. Նախագծի հավելվածի 3-րդ գլխի 6-րդ կետի 5-րդ ենթակետում առաջարկվում է հստակեցնել «կիրառվող միջազգային ընդունված չափորոշիչներ» արտահայտությունը: 7. Նախագծի հավելվածի 3-րդ գլխի 6-րդ կետի 6, 7, 8, 9, 10, 11, 12, 13-րդ ենթակետերում գործածվող «ռեֆերենս գործունեության ոլորտ» արտահայտությունը առաջարկվում է հստակեցնել, 2. ՍԱՀՄԱՆՈՒՄՆԵՐ ԵՎ ԵԶՐՈՒՅԹՆԵՐ» գլխում տալով սահմանումը: 8. Նախագծի հավելվածի 3-րդ գլխի 6-րդ կետի 8, 12, 13-րդ ենթակետերում առաջարկվում է հանել «համապատասխան ֆինանսավորում» արտահայտությունը, քանի որ դա չափորոշիչ չէ: Ֆինանսավորման հարցերը առաջարկվում է կանոնակարգել «Սննդամթերքի անվտանգության պետական վերահսկողության մասին» Հայաստանի Հանրապետության օրենքով: 9. Նախագծի հավելվածի 3-րդ գլխի 6-րդ կետի 6-ից 13-րդ ենթակետերում որպես ռեֆերենս լաբորատորիայի նշանակմանչափանիշ նշվում է «մշակված և ներդրմանը պատրաստ ընթացակարգերի» մասին, սակայն 9-րդ կետում՝ ներկայացվող փաստաթղթերի ցանկում այդ ընթացակարգերի առկայության պահանջը բացակայում է: 10. Նախագծի հավելվածի 3-րդ գլխի 6-րդ կետի 14-րդ ենթակետում առաջարկվում է «արտադրանքից» բառը փոխարինել «արտադրանքի ծագման աղբյուրից» բառերով, քանի որ լաբորատորիան չի կարող անկախ լինել արտադրանքից: 11. Նախագծի հավելվածի 16-րդ կետում առաջարկվում է հստակ նշել ուսումնասիրության իրականացման ընթացակարգի սահմանման ժամկետը, քանի որ առանց այդ ընթացակարգի գնահատում իրականացնել հնարավոր չէ: | **Ընդունվել է:**  Հավելվածի վերնագիրը լրացվել է «փորձարկման» բառով։  **Ընդունվել է:**  Սույն նախագծի ընդունումից հետո կնախաձեռնվի Հայաստանի Հանրապետության սննդամթերքի անվտանգության տեսչական մարմնի կանոնադրության համապատասխան փոփոխություններ: Միաժամանակ հարկ է նշել, որ կանոնադրության մեջ համապատասխան իրավակարգավորման բացակայությունը չի սահմանափակում ավելի բարձր իրավաբանական ուժ ունեցող իրավական ակտերում լիազորությունների սահմանումը:  **Ընդունվել է:**  Նախագծում հասկացությունները խմբագրվել են:  **Ընդունվել է:**  Նախագծում կատարվել է համապատասխան փոփոխություն։  **Ընդունվել է:**  5-րդ կետը հանվել է նախագծից, քանի որ ռեֆերենս լաբորատորիայի պարտականությունները արդեն իսկ սահմանված են «Սննդամթերքի անվտանգության պետական վերահսկողության մասին» օրենքի 28-րդ հոդվածով:  **Ընդունվել է:**  Նախագծում համապատասխան կետը խմբագրվել է:  **Ընդունվել է:**  Նախագծում կատարվել է համապատասխան փոփոխություն։  **Ընդունվել է:**  Նախագծում կատարվել է համապատասխան փոփոխություն։  **Ընդունվել է:**  Նախագծի հավելվածի 9-րդ կետում՝ ներկայացվող փաստաթղթերի ցանկում ավելացվել է այդ ընթացակարգերի առկայությունը հավաստող տեղեկատվության պահանջ:  **Ընդունվել է:**  Նախագծում հստակեցվել է «Արտադրանք» հասկացությունը և ռեֆերենս լաբորատորիաների անկախության և անկողմնակալության պահանջը  **Ընդունվել է:**  Նախագծում կատարվել է համապատասխան փոփոխություն։ |
| **4. Սննդամթերքի անվտանգության տեսչական մարմին** | **13.08.2021** |
| **N 50019-2021** |
| Առաջարկություններ և դիտողություններ առկա չեն: | **Ընդունվել է:** |
| **5. Արդարադատության նախարարություն** | **19.10.2021** |
| **N //33498-2021** |
| 1. Նախագծի 2-րդ կետում սահմանված է, որ սույն որոշման նախագիծը ուժի մեջ է մտնում 2021 թվականի հոկտեմբերի 1-ից:  Անհրաժեշտ է վերանայել նախագծի վերոնշյալ իրավակարգավորումը, ղեկավարվելով «Նորմատիվ իրավական ակտերի մասին» օրենքի 23-րդ հոդվածի 1-ին մասի դրույթներով, որի համաձայն՝ նորմատիվ իրավական ակտերն ուժի մեջ են մտնում դրանցում սահմանված ժամկետներում, **սակայն ոչ շուտ, քան դրանց պաշտոնական հրապարակմանը հաջորդող օրվանից,** բացառությամբ այն դեպքերի, երբ օրենքով սահմանված է, որ տվյալ նորմատիվ իրավական ակտն ուժի մեջ է մտնում հրապարակվելուց հետո՝ անմիջապես:  Բացի վերոգրյալը, ցանկանում ենք նշել, որ հիմք ընդունելով «Նորմատիվ իրավական ակտերի մասին» օրենքի 13-րդ հոդվածի 6-րդ մասի դրույթները՝ կարող են սահմանվել սույն Նախագծի ընդունման անցումային դրույթներ, որով, անհրաժեշտության դեպքում, Նախագծին կարող է տրվել հետադարձ ուժ:  2. Նախագծի հավելվածի 6-րդ կետի 3-րդ և 5-րդ ենթակետերում սահմանված է հետևյալը՝ «Նշանակվելու համար լաբորատորիան պետք է՝  3) ունենա մեծությունների չափման համար ռեֆերենս մեթոդների մշակման և կիրառման **փորձ.**  5) ունենա լաբորատոր փորձարկումների և արդյունքների վերլուծության իրականացման համար մասնագիտական պատրաստվածություն և տվյալ ոլորտում **փորձ ունեցող**, կիրառվող միջազգային ընդունված չափորոշիչների և մեթոդների, ստանդարտների, և իրավական ակտերի իմացություն և հմտություններ ունեցող աշխատակազմ.»:  Ելնելով իրավական որոշակիության սահմանադրական սկզբունքից՝ անհրաժեշտ է խմբագրել և հստակեցնել Նախագծի հավելվածի 6-րդ կետի 3-րդ ենթակետը, նշելով, թե մեծությունների չափման համար ռեֆերենս մեթոդների մշակման և կիրառման **փորձ** ունենալու պահանջը վերաբերում է կազմակերպությանը, թե՞ այդ կազմակերպության աշխատակիցներին, **սահմանելով նաև այդ փորձին առնչվող մանրամասները (ժամկետները):**  Վերոգրյալ դիտողությունը՝ փորձին առնչվող մանրամասները (ժամկետները) սահմանելու մասով, վերաբերում է նաև Նախագծի հավելվածի 6-րդ կետի 5-րդ ենթակետին:  **Բացի վերոգրլալից, Նախագծի հավելվածի 6-րդ կետի վերաբերյալ հայտնում ենք հետևյալը՝**  1) Ելնելով իրավական որոշակիության սահմանադրական սկզբունքից՝ անհրաժեշտ է Նախագծի հավելվածի 6-րդ կետի ենթակետերում բացահայտել և հստակեցնել «ընթացակարգ» հասկացության բովանդակությունը, քանի որ այդ հասկացությունից պարզ չի դառնում, թե ի՞նչ դրսևորումներ պետք է ունենան և ի՞նչ ձևաչափով պետք է ներկայացվեն այդ ընթացակարգերը:  2) Նախագծի հավելվածի 6-րդ կետի 6-րդ ենթակետում սահմանված «ռեֆերենս գործունեության ոլորտում ունենա համապատասխանության գնահատում.» իրավակարգավորումը անհրաժեշտ է հստակեցնել, քանի որ այդ իրավակարգավորումը, իմաստային առումով, չի համապատասխանում նույն ենթակետում շարադրված հետևյալ իրավակարգավորմանը՝  ««Որակավորման ստուգման ընդհանուր պահանջներ» ԳՕՍՏ ԻՍՈ/ԻԷԿ 17043 և/կամ ISO/IEC 17043 «Conformity assessment — General requirements for proficiency testing» ստանդարտների պահանջների համապատասխան մշակած և ներդրմանը պատրաստ միջլաբորատոր համեմատական փորձարկումների և ռեֆերենս նյութերով ապահովման իրականացման ընթացակարգեր.»  3) Նախագծի հավելվածի 6-րդ կետի 10-րդ ենթակետից անհրաժեշտ է հանել «այդ թվում» բառերը:  3. Նախագծի հավելվածի 12-րդ և 13-րդ կետերում սահմանված է հետևյալը՝  «12. Սույն կարգի 9-րդ կետով սահմանված փաստաթղթերում սխալներ, ջնջումներ, վրիպակներ հայտնաբերելու կամ ներկայացված փաստաթղթերն ամբողջական չլինելու դեպքում լիազոր մարմինը ստանալուց հետո 3 աշխատանքային օրվա ընթացքում այդ մասին գրավոր տեղեկացնում է դիմողին և առաջարկում 5 աշխատանքային օրվա ընթացքում վերացնել դրանք:  13. Սույն կարգի 9-րդ կետով սահմանված փաստաթղթերը չներկայացնելու, ակնհայտ կեղծ տեղեկատվություն և (կամ) փաստաթղթեր ներկայացնելու, կամ սույն կարգի 12-րդ կետով սահմանված ժամկետում թերությունները չվերացնելու դեպքում դիմումը մերժվում է»:  Նախագծի հավելվածի 12-րդ կետում, «ստանալուց» բառից առաջ, անհրաժեշտ է ավելացնել «ներկայացված դիմումը և կից փաստաթղթերը» բառերը:  Նախագծի հավելվածի 13-րդ կետից անհրաժեշտ է հանել «Սույն կարգի 9-րդ կետով սահմանված փաստաթղթերը չներկայացնելու,» բառերը՝ դիտարկելով այդ կարգավորումը Նախագծի հավելվածի 12-րդ կետում սահմանված իրավակարգավորման համատեքստում, որի համաձայն՝ Նախագծի հավելվածի 9-րդ կետով սահմանված փաստաթղթերն ամբողջական չլինելու դեպքում լիազոր մարմինը դիմումը և կից փաստաթղթերը ստանալուց հետո 3 աշխատանքային օրվա ընթացքում այդ մասին գրավոր տեղեկացնում է դիմողին և առաջարկում 5 աշխատանքային օրվա ընթացքում վերացնել դրանք:   1. Նախագծի հավելվածի 9, 18 և 23-րդ կետերում անհրաժեշտ է հստակ նշել, թե ո՞ր դեպքում են այդ կետերում նշված փաստաթղթերն ուղարկվում (ներկայացվում) էլեկտրոնային, իսկ ո՞ր դեպքում՝ թղթային տարբերակով:   5. Նախագծի հավելվածի 19-րդ կետում նշված է հետևյալը՝  «Ռեֆերենս լաբորատորիան նշանակվում է ԳՕՍՏ ԻՍՕ/ԻԷԿ 17025 «Փորձարկման և տրամաչափարկման լաբորատորիաների իրազեկությանը ներկայացվող ընդհանուր պահանջներ» և/կամ ISO/IEC 17025 «General requirements for the competence of testing and calibration laboratories» հավատարմագրման վկայագրերի գործողության ժամկետին համապատասխան»:  Ելնելով իրավական որոշակիության սահմանադրական սկզբունքից՝ անհրաժեշտ է խմբագրել և հստակեցնել Նախագծի վերոնշյալ իրավակարգավորումը, մասնավորապես՝ սահմանելով ռեֆերենս լաբորատորիաների նշանակման հստակ ժամկետ, նշում կատարելով այն մասին, որ այդ ժամկետը չի կարող գերազանցել ԳՕՍՏ ԻՍՕ/ԻԷԿ 17025 «Փորձարկման և տրամաչափարկման լաբորատորիաների իրազեկությանը ներկայացվող ընդհանուր պահանջներ» և/կամ ISO/IEC 17025 «General requirements for the competence of testing and calibration laboratories» հավատարմագրման վկայագրերի գործողության ժամկետը: | **Ընդունվել է:**  **Ընդունվել է:**  Նախագծի հավելվածի 6-րդ կետի 3-րդ, 5-րդ, 6-րդ կետերը խմբագրվել են։  **Ընդունվել է:**  Նախագծով սահմանվել է «ընթացակարգ» հասկացությունը՝ հիմք ընդունելով ISO/IEC 17000:2004-ի միջազգային տեղայնացված սահմանումները:  **Ընդունվել է:**  Նախագծի 4-րդ՝ ռեֆերենս լաբորատորիաների նշանակման գլուխը, ամբողջությամբ խմբագրվել է:  **Ընդունվել է:**  Համապատասխան ժամկետները սահմանվել են Նախագծի հավելվածի 4-րդ կետով: |
| **6. ՀՀ վարչապետի աշխատակազմի իրավաբանական վարչություն** | **08.09.2022** |
|  |
| Նախագծի 4-րդ կետով ՀՀ սննդի անվտանգության տեսչական մարմնին վերապահվում է ռեֆերենս լաբորատորիաներ նշանակելու լիազորություն։ «Սննդամթերքի անվտանգության պետական վերահսկողության մասին» ՀՀ օրենքի 30-րդ հոդվածի համաձայն՝ նշված օրենքի  27-րդ հոդվածի 2-րդ մասն ուժի մեջ է մտնում ՀՀ կառավարության կողմից ազգային ռեֆերենս լաբորատորիայի նշանակման պահից, որից բխում է, որ ազգային ռեֆերենս լաբորատորիա նշանակելու լիազորությունը օրենքով վերապահված է ՀՀ կառավարությանը։ Հետևաբար՝ նախագծի նշված դրույթը հակասում է «Սննդամթերքի անվտանգության պետական վերահսկողության մասին» ՀՀ օրենքին։ | **Ընդունվել է ի գիտություն:**  **Պարզաբանում։** Ս.թ. հուլիսի 7-ի ՀՕ-308-Ն օրենքի 3-րդ հոդվածի համաձայն «Սննդամթերքի անվտանգության պետական վերահսկողության մասին» օրենքի 30-րդ հոդվածի 2-րդ մասը «կողմից» բառից հետո հատուկ լրացվել է «սահմանված կարգով» բառերով, որի նպատակն է եղել վերացնել առկա տարընթերցումը 28-րդ հոդվածի 1-ին մասի հետ և հստակ սահմանել, որ *ազգային ռեֆերենս*  *լաբորատորիան չի նշանակվում Կառավարության կողմից, այլ  ազգային ռեֆերենս լաբորատորիան նշանակվում է Կառավարության կողմից սահմանված կարգով։*  Փոփոխության նպատակը նաև հստակ արտացոլված է վերոնշյալ օրենքի հիմնավորման մեջ, ինչպես նաև բազմիցս  քննարկվել  և որոշվել է Կառավարությանը վերապահել միայն նշանակման կարգը հաստատելու լիազորություն: |